Mone Celin Skrede:

Hei, hvor enn du er i verden! Jeg heter Mone Celin Skrede, og jeg jobber med PR og historiefortelling.

Kristin Torske:

Og jeg heter Kristin Torske og jobber som politisk rådgiver, og vi jobber begge for Uloba - Independent Living Norge, en ideell organisasjon som arbeider for full likestilling, samfunnsdeltakelse og livsutfoldelse for funksjonshemma.

Uloba har gjennom de siste 30 årene utviklet likestillingsverktøyet Borgerstyrt personlig assistanse, også kjent som BPA, i Norge og vi er i dag Norges største BPA-tilrettelegger.

Mone Celin Skrede:

Men vi er også mye annet, som for eksempel denne podkasten her som du akkurat nå har æra av å høre aller aller første episode av.

Kristin Torske:

Og hvis det er sånn at du er nysgjerrig på temaet som funksjonshemmedes likestillingskamp, menneskerettigheter, Borgerstyrt personlig assistanse, Independent Living-bevegelsen og hvordan det er og har vært å være funksjonshemmet ulike steder til ulike tider, så synes vi at du bør vurdere sterkt å abonnere på oss. For dette er blant de temaene som vi har lyst til å snakke om fremover i denne podkasten.

Velkommen til Selvsagt.

Mone Celin Skrede:

Da vi bestemte oss for å lage denne podkasten, så avgjorde vi at vi måtte innlede med noe skikkelig spennende og viktig. Derfor vil du i de følgende episodene få en podkast-serie der du kan lære mer om et veldig viktig verktøy i funksjonshemma sin likestillingskamp, nemlig FN-konvensjonen for funksjonshemmedes menneskerettigheter, CRPD.

Denne podcast serien har vi laget sammen med stiftelsen Stopp Diskrimineringen, og daglig leder Berit Vegheim er en av de fremste ekspertene på CRPD i Norge. Du kan glede deg.

Ellers i denne episoden, vil du høre vår kollega May-Nina, som skal gi deg noe å tenke på. Men nå først kommer vår andre gode kollega, Helge Olav Haneseth Ramstad, med en bunke ferske nyheter.

Helge Olav Haneseth Ramstad:

Kvinner som får mindre assistanse enn menn, en far i rullestol som fikk beskjed om at det ikke var mulig å gi ham likeverdig foreldreansvar og funksjonshemma foreldre som må bevise at de egner seg som foreldre. Dette var noe av det vi fikk høre om på Likestillingsbrølet fjerde juni.

Likestillingsbrølet var et webinar på Independent Living-festivalen. Der var også ulike representanter for myndighetene invitert, men ansvarlige for denne behandlingen av funksjonshemma ville ikke delta i debatten.

Stolthetsprisen 2021 gikk til Odd Volden og til avdøde Toril Heglum. Uloba deler ut Stolthetsprisen til personer eller grupper som har gjort en særlig innsats for funksjonshemmedes likestilling. Odd Volden og Toril Heglum ble hedret under Independent Living festivalen 5. Juni. Du kan lese mer om

For første gang skal Uloba denne sommeren arrangere Camp Freedom.

Interesserte mellom 18 og 35 år kan søke om plass på Camp Freedom. Leiren er inspirert av Camp Jened, som mangler nå kjenner fra dokumentaren Crip Camp på Netflix og som var med å danne grunnlaget for en aktivistbevegelse blant funksjonshemma.

Men historiens første Camp Freedom, den foregår på nettet. Fra 28. juni til 2. juli skal deltakerne være med på digitale samtaler, kurs foredrag, spill og sosial avkobling. Dette var likestillingsnyhetene for denne gangen. Du hører på selvsagt, og jeg heter Helge Olav Haneseth Ramstad.

Mone Celin Skrede:

Men du Kristin? Nå skal vi over på det som vi synes er så spennende og viktig.

Kristin Torske:

Ja velkommen til Uloba og Stopp Diskrimineringen sin podkastserie der vi skal lære mer om FN-konvensjonen for funksjonshemmedes menneskerettigheter, CRPD, vedtatt av FN i 2006 og norske myndigheter bestemte seg for å slutte seg til den i 2013. Men den er ikke tatt inn i det nasjonale lovverket, sånn som de andre menneskerettskonvensjonene.

Det sjokkerer FN.

Men hva betyr CRPD, egentlig? Hvem og hvor mange berører den? Hvorfor blir funksjonshemmedes menneskerettigheter behandlet ulikt andre menneskeretts konvensjoner? Gjelder ikke menneskerettighetene for alle? Dette er CRPD-skolen.

Mone Celin Skrede:

Vi er så heldige å få med oss Berit Vegheim og Stopp Diskrimineringen på denne podkast-serien, og hun skal vi snakke mer med etterpå. Men hvorfor skal vi snakke om CRPD i de neste episodene, Kristin?

Kristin Torske:

Jo, blant annet fordi politikerne på Stortinget den 9. mars i år hadde sjansen til å stemme ja til å ta ser på det inn i lovverket, sånn som FN etterlyser. Men de stemte nei for tredje gang på få år, og vi må snakke om hvordan dette kan skje om hvorfor det er så viktig at CRPD må inn i norsk lov og om hva som må til for at det skal skje.

CRPD er en forkortelse for International Convention on the Protection and Promotion of the Rights and Dignity of Persons with Disabilities.

Litt kronglete greier. På norsk har den mange navn, for eksempel FN-konvensjonen for funksjonshemmedes rettigheter eller simpelthen CRPD. Sånn som vi bruker her.

CRPD er altså en menneskerettskonvensjon. Den nyeste i rekken av denne typen konvensjoner som FN har lagd. En menneskerettskonvensjon er en type kontrakt mellom de ulike 193 statene i FN om grunnleggende universelle rettigheter som gjelder for alle mennesker i verden.

Mone Celin Skrede:

Ja, og hva er menneskerettigheter for deg, Kristin?

Kristin Torske:

For meg og for så vidt alle andre, så kan menneskerettigheter for eksempel være retten til å si og mene hva jeg vil.

Retten til å ikke bli dårlig behandlet til å bestemme over meg selv og mitt eget liv. Retten til utdanning og arbeid til å bli med i en organisasjon eller forening om jeg vil det, retten til helsetjenester, retten til å bestemme hva vi bruker pengene mine på, stifte familie om jeg vil det, at alle er like for loven - sånne ting.

Mone Celin Skrede:

Så det handler jo egentlig sånn i bunn og grunn om at jeg selv skal være den som bestemmer hvordan jeg lever livet mitt, og det skal gjelde absolutt alle mennesker i hele verden fordi de er mennesker?

Kristin Torske:

Ja

Mone Celin Skrede:

Men skal funksjonshemmede å ha egne retter i tillegg til de menneskerettene som alle her?

Kristin Torske:

Det er et veldig godt spørsmål, og svaret er nei. Det er nemlig akkurat det som er greia: CRPD inneholder ingen nye rettigheter. Det er en tydeliggjøring av hvordan staten skal oppfylle de menneskerettighetene som alle har, også for funksjonshemmede.

Mone Celin Skrede:

Og alt dette du nevner nå. Det er jo ting som de fleste tar for gitt i Norge i dag. Vi er vel best i klassen, vi, på menneskerettigheter, eller det mener vi i hvert fall selv.

Kristin Torske:

Ja, Norge har jo rykte på seg for å være gode på menneskerettigheter, og likevel så er det mange mennesker her i landet, både voksne og barn, som ikke er garantert det samme rett til å bestemme over oss selv og vårt eget liv eller over hvor vi vil bo og med hvem. Som ikke har samme tilgang som andre til utdanning og arbeid, eller er garanterte å få beskyttet retten til familielivet, eller er garantert samme juridiske rettigheter som andre. Og det er bare fordi kroppene våre fungerer annerledes enn det som er forventet.

Mone Celin Skrede:

Ja, men du, hvordan ble det bestemt hva som skulle være menneskerettigheter?

Kristin Torske:

Det var det FN som bestemte. FN, eller De Forente Nasjoner, ble opprettet i 1945. Det var etter at andre verdenskrig, den andre store krigen på kort tid hadde rammet millioner på millioner av mennesker. Delegater fra 50 land møttes i San Fransisco med mål om å lage en organisasjon som skulle bevare fred og hindre fremtidig krig. Ingen skulle noen gang igjen oppleve sånne grusomheter og overgrep som under første og andre verdenskrig.

I 1948, så var FN enige om Verdenserklæringen om menneskerettigheter, en rekke grunnleggende rettigheter som skulle gjelde for alle mennesker i hele verden. Og med dette grunnlaget så lagde man senere flere menneskerettighetskonvensjoner.

Mone Celin Skrede:

Ja OK, og i Norge så har vi jo for eksempel Kvinnekonvensjonen og Barnekonvensjonen som en del av lovverket vårt. Men hva er egentlig en konvensjon, da?

Kristin Torske:

En konvensjon det er altså en type kontrakt som statene som underskriver den, forplikter seg overfor hverandre til å følge. I 1966 var FN ferdig med sine to første konvensjoner om universelle menneskerettigheter, den ene konvensjonen, den inneholder sivile og politiske rettigheter og den andre innhold økonomiske, sosiale og kulturelle rettigheter.

Konvensjonen om de sivile og politiske rettighetene handler om at staten plikter å ikke utsette innbyggerne sine for unødvendig innblanding i livene deres eller andre typer maktovergrep. Borgerne skal for eksempel ha ytringsfrihet, stemmer et vern om privat og familieliv og frihet fra tortur.

Mens de økonomiske, sosiale og kulturelle rettigheter, de handler mer om hva staten forplikter seg til å gjøre for innbyggerne. Sånn som retten til arbeid og utdanning, retten til god helsehjelp og en akseptabel levestandard.

Mone Celin Skrede:

Og det er altså alle de universelle menneskerettene som skal gjelde absolutt alle mennesker.

Kristin Torske:

Det stemmer, så da skulle det vel ikke være behov for flere konvensjoner etter at vi har fått disse to, eller hva, Mone?

Mone Celin Skrede:

Jo, det er nok det. Som du påpekte tidligere, så finnes det jo er ganske store grupper i Norge som ikke er garantert de grunnleggende menneskerettene som alle skal ha.

Historien viser jo at enkelte grupper i befolkningen ble og blir sett på på en annen måte enn andre, til tross for at menneskerettighetene skal være universelle, så så man at i mange land så fortsatte man å undertrykke og umyndiggjøre enkelte grupper.

Dermed så kom FNs kvinnekonvensjon i 1979 og barnekonvensjonen i 1989. De inneholder i likhet med CRPD ingen nye rettigheter. Men de tydeliggjør hvordan de universelle menneskerettighetene skal oppfylles for kvinner og for barn.

Mone Celin Skrede:

For at vi skal forstå mer om hvorfor det er behov for en egen FN-konvensjon for funksjonshemmedes sine rettigheter, så har vi fått med oss deg på å lage denne podkast-serien, Berit vegheim. Du er kriminolog, kvinnesaksforkjemper, forkjemper for funksjonshemma sine menneskerettigheter gjennom flere tiår og leder for stiftelsen Stopp Diskrimineringen.

Vi har jo allerede så vidt vært inne på at funksjonshemmede ikke er garantert å få oppfylt sine menneskeretter hverken i Norge eller andre plasser i verden. Men litt mer inngående. Hvorfor trenger vi egentlig CRPD?

Berit Vegheim:

Jo, det skyldes rett og slett at da menneskerettighetsarbeidet startet rett etter krigen, så tenkte man ikke så mye på funksjonshemmede, og slik at det som skjedde var at man laget først en verdenserklæring.

Der er riktignok funksjonshemmede nevnt, men bare som en sånn gruppe som trenger en ekstra forsørgelse. Og det er jo fordi at slik så man på funksjonshemmede da at det er ikke en minoritet i verden, sånn som andre minoriteter, men en gruppe som trenger å bli forsørget og som ikke klarer seg selv.

Og så lagde man jo da de menneskerettighetskonvensjonene som gjelder alle mennesker, og der nevner man opp veldig mange forskjellige minoriteter og grunnlag som det heter, altså kjønn, farge og opprinnelse. Nasjonal opprinnelse og språk og så videre, og heller ikke der nevnte man funksjonshemmede. Og det er jo selvfølgelig litt merkelig, fordi man skulle jo trodd at alt det som skjedde med funksjonshemmede under krigen, ja, før krigen, for den saks skyld, fordi man hadde jo en sånn rasehygienisk tenkning på den tiden og under krigen, så ble jo veldig mange funksjonshemmede både drept.

Og ja altså, det var jo faktisk funksjonshemmede som ble drept først, og det var faktisk funksjonshemmede man eksperimenterte på når det gjaldt bruken av gass, og det startet der.

Så til tross for det kapittelet i historien som burde ha gjort at man hadde en spesiell oppmerksomhet på funksjonshemmede som en utsatt gruppe for diskriminering, så nevnte man altså ikke funksjonshemmede i konvensjonene, og det betyr det rett og slett selv om konvensjonene skal gjelde for alle mennesker, så vet man jo at det er noen befolkningsgrupper som er mer utsatt enn andre, og man vet at befolkningen består av ulike egenskaper og så videre. Da er det veldig rart at man rett og slett ikke tok med funksjonshemmede som en av de gruppene siden funksjonshemmede faktisk er verdens største minoritet, men som jeg sa: Man tenkte ikke på funksjonshemmede som en minoritet.

Og så var det jo sånn da at konvensjonene, selv om de listet opp mange forskjellige grunnlag, så endte de med en sånn «og annen status». Så da var det jo tanken at funksjonshemmede skulle høre inn under annen status. Men dette har gitt seg utslag i måten konvensjonene er formulert, hvordan man tenker rettigheter og så videre.

Man hadde liksom ikke med seg funksjonshemmet-perspektivet. Man hadde med seg mer andre perspektiver, og det kom da en kvinnekonvensjon. Der er heller ikke funksjonshemmede nevnt, og den kvinnekonvensjonen kom jo fordi man rett og slett skjønte at man trengte å tydeliggjøre å presisere hva menneskerettighetene innebærer i et kvinneperspektiv. så kom det en barnekonvensjon i 1989, og da nevnes funksjonshemmede for første gang i en menneskerettskonvensjon, men heller ikke da er funksjonshemmet-perspektivet sentralt i barnekonvensjonen. Og det betyr liksom at man får ikke tydeliggjort hva innebærer retten til å bli hørt og ytre seg for funksjonshemmede.

Man tenker mer på modenhet og alder og så videre. Sånn at derfor trengte man en egen konvensjon rett og slett for å tydeliggjøre: Hva innebærer de universelle menneskerettighetene i et funksjonshemningsperspektiv, og hvordan skal man få oppfylt de når det gjelder funksjonshemmede?

Mone Celin Skrede:

Ja, og det er jo litt snodig fordi at du kan jo være både kvinne og barn og av et annet etnisk opphav og fortsatt være funksjonshemmet. Så da kommer vi til mitt neste spørsmål: Vi har jo allerede snakka litt om funksjonshemma, men det her er jo en veldig stor gruppe. Så kan du forklare litt mer i detalj. Hvem omfattes av CRPD? Hvem gjelder denne konvensjonen for?

Berit Vegheim:

Ja, det gjelder jo da som jeg allerede har sagt, altså en av verdens aller største minoriteter. Det er veldig vanskelig å tallfeste hvor mange funksjonshemmede det er i verden. Det kan liksom gå alt ifra 15%, 20% til 25% faktisk, og det kommer jo selvfølgelig an på hvor du befinner deg i verden. Og så har det vært mye krig og katastrofer et sted, ikke sant? Så vil det jo være en større andel av befolkningen. Har det vært en fredelig del av verden, så vil det være en mindre del av befolkningen, og man enes jo ikke om egentlig hvordan hvem skal regnes med og så videre.

Men slik som vi vanligvis tenker på det, så det folk først tenker på er jo fysisk funksjonshemmede, og da er det veldig ofte at man først og fremst tenker på bevegelseshemmet. Men så tenker man på folk som ser dårlig og hører dårlig og så tenker man på utviklingshemmede, men også folk med andre kognitive funksjonsnedsettelser som ADHD, Tourette og så videre som har blitt mer fremme nå, kanskje, i det senere. Så har folk afasi og demens, og så har vi alle de som kommer inn under betegnelsen psykososiale funksjonsnedsettelser, som også er en stor gruppe.

Mone Celin Skrede:

Ja, så hvis man har demens, så er man funksjonshemmet, altså?

Berit Vegheim:

Ja, det regnes faktisk inn under det, fordi du blir jo veldig hemmet i å fungere når du har demens i forskjellig grad, da, og det er jo også sånn at folk med de store folkesykdommene, som man kanskje ikke ofte tenker på, men altså de store folkesykdommene, det vil også være folk som ofte har ikke sant fått en funksjonsnedsettelse. Ikke nødvendigvis, men ofte så vil det være det.

Mone Celin Skrede:

Du snakker jo om psykososial funksjonsnedsettelse. Men disse ordene er jo ikke alltid så enkle å skjønne. Hva er en psykososial funksjonsnedsettelse for noe?

Berit Vegheim:

Ja, det er det man før kalte først og fremst i Norge, da, sinnssyk, og så kalte man det psykiske lidelser. Det gjør man jo fortsatt: psykiske lidelser og psykisk sykdom og så videre. Men her er jo poenget at nå er jo vi opptatt av at vi skal ha et funksjonshemningsperspektiv og ikke et sykdomsperspektiv, og da er det naturlig å si psykososial funksjonsnedsettelse og ikke si psykisk lidelse og sykdom. For da er vi inne i medisinen igjen.

Mone Celin Skrede:

Ja kan du gi meg et…

Berit Vegheim:

Eksempel? Jo, vi kunne jo sagt folk med øyesykdommer, men vi sier jo synshemmede når vi snakker om funksjonshemmede.

Mone Celin Skrede:

Ei veldig vid gruppe, med andre ord. Det jeg lurer på da, er jo - for Norge anser seg jo som veldig gode på menneskeretter, så bryter Norge menneskerettighetene når det gjelder funksjonshemmede? Og i så fall på hvilken måte?

Berit Vegheim:

Ja, det er holdt på å si eksemplene står jo i kø her da det vi bryter det egentlig på mange måter, men for å ta det litt sånn, overordnet det Norge og veldig mange andre land har størst problem med, det er nettopp dette å frigjøre seg fra dette medisinske perspektivet, altså det å behandle folk som syke stakkarer, svake, iboende svake og sårbare, at de ikke kan ta vare på seg selv, at de ikke kan bestemme selv, at staten skal gripe inn på alle mulige måter.

Så hvis du trenger litt bistand eller hjelp fra staten for å leve et selvstendig liv, å få innfridd alle de rettighetene alle andre mennesker har, så har statene og særlig de rike statene, kan vi si fordi de er rike, da velferdsstatene de har en tendens til å komme med hele helse- og omsorgsregimet sitt, å underlegge deg det regimet med. Alt hva det innebærer - at du blir pasient og klient og bestemt over, tatt fra muligheten til å bestemme i eget liv, bestemme hvor du skal bo, bestemme hva du vil gjøre med eiendelene dine, at du kan havne i store bofellesskaper.

Man skal egentlig bo for seg selv. Man kan havne i noe. Vi vil fortsatt kalle det institusjon. Man blir segregert på skolen og så videre.

Altså det skjer ting så fort du trenger noe bistand, så klarer på en måte ikke staten å skille mellom menneskerettighetene og dette helse- og omsorgsperspektivet sitt som sitter veldig rotfestet, så du - staten overta liksom med hud og hår, selv om du ikke har behov for det.

Mone Celin Skrede:

Men når du sier segregering i skolen, hva tenker du på da?

Berit Vegheim:

Ja, det er det faktisk slik i dag at det er flere som er tatt ut av klasserommene nå og har undervisning separat enn da man hadde spesialskoler før i tiden. Og det er det jo de færreste som vet, så det er faktisk ganske vanlig at når du trenger hjelp på skolen, noe bistand, så blir du tatt ut av klasserommet og til og med så finnes det i dag, ikke sant, ikke bare egne grupper på skolen og egne baser som det kalles, men det finnes også egne skoler.

Mone Celin Skrede:

Ja, så da blir jo mitt neste spørsmål, fordi Norge vi er jo en velferdsstat og vi er ganske stolte av den velferden, vi er stolte av at vi kan gi mennesket den hjelpen de trenger hvis jeg trenger det. Så da skulle man jo tro at ettersom vi har kvinnekonvensjonen og barnekonvensjonen i norsk lovverk, at vi kunne gjøre det samme med CRPD, så da lurer jeg på, hva står det på når Norge ikke vil gjøre CRPD til norsk lov?

Berit Vegheim:

Ja, det står først og fremst på dette med at man umyndiggjør folk og tar fra folk friheten til å bestemme i eget liv, kan du si, altså dette, som er artikkel 12 om at alle faktisk har rett til å bestemme i eget liv. Altså har rettslig handleevne som det heter på fagspråket, men det betyr rett og slett et forbud mot å umyndiggjøre folk. Vi har vergeordninger som kommer inn og tar over livet ditt for en del mennesker da, og det gjelder også artikkel 14, som handler om at du skal ha frihet fra tvang, altså at staten har ikke lov til å bruke tvang overfor deg på grunn av funksjonsnedsettelsen din.

Men vi er så opptatt av at folk ikke vet sitt eget beste, og derfor må liksom staten vite bedre på vegne av deg, og dette er det konvensjonen faktisk skal oppfylle på for funksjonshemmede som for alle andre, men ingen skal kunne umyndiggjøre deg eller bruke tvang overfor deg, fordi at man mener at ikke du er i stand til å klare deg selv.

Mone Celin Skrede:

Og da lurer jeg litt på om du kan gi meg et eksempel igjen, fordi jeg er litt nysgjerrig på: på hvilken måte umyndiggjør Norge funksjonshemmede? Hvordan griper Norge inn i folks liv på den måten?

Berit Vegheim:

Det er jo særlig noen grupper da. Altså det er jo først og fremst så er det sånn at det er utviklingshemmede staten umyndiggjør - 40% av de voksne med vergemål, de har utviklingshemming og vergemål. Vergemål er jo at du får en verge, og det skal være frivillig, men ofte så er det jo ikke det. Og da er kan det skje på to måter. Det ene er jo det at du blir fratatt den rettslige handleevnen din med en dom. Da det skjer folk som er spille- og rusavhengige. Det er gode eksempler på det.

De kommer ikke under denne konvensjonen, men i forhold til utviklingshemmede, som altså er en stor gruppe av disse, der er det ikke sånn at man fratar folk rettslig handleevne med dom, men man bestemmer at folk ikke har samtykket kompetanse med en legeerklæring, og da får du ikke bestemme over eget liv.

Mone Celin Skrede:

Og hvis du ikke har samtykkekompetanse, så kan du ikke det, så kan man ikke stole på at du mener det hvis du sier ja eller nei, altså?

Berit Vegheim:

Nei de tror ikke at du kan gjøre disposisjoner, og det er ofte både økonomiske og personlige disposisjoner man ikke da stoler på at du har. Du har ikke vurderingsevne, rett og slett, men da er det jo sånn at konvensjonen erkjenner jo at ikke alle kan uttrykke seg like godt og klart og tydelig og sånn, men da skal du jo ha den støtten du kan trenge til å få frem din vilje og din preferanse.

Kristin Torske:

Mer om dette i neste episode, da skal vi bli bedre kjent med akkurat hva slags rettigheter konvensjonen inneholder og vi skal se nærmere på noen av artiklene i konvensjonen. Dette var altså første del av podkastserien CRPD-skolen, der vi fant ut at vi trenger FN-konvensjonen for funksjonshemmedes menneskerettigheter, rett og slett fordi den har tydeliggjøres overfor staten at funksjonshemmede skal ha de samme rettighetene som andre mennesker og hvordan disse skal oppfylles.

Nå går historiens første selvsagt-pod-episode mot slutten, men før vi runder av, så skal du få høre mye stemme og noen gode refleksjoner.

For hva er det med oss mennesker som gjør at vi har så stort behov for å sette hverandre i bås, som heter? Og hvorfor virker det som at noen er enda viktigere å plassere i riktig bås enn andre? Hva skjer egentlig med å kunne velge hvor og med hvem man vil bo?

Det tenker vår kollega May Nina Hansen Auby på i dag.

May Nina Hansen Auby:

Heisann. I dag har jeg tenkt å snakke litt om PU-boliger og funkishus.

Boliger er jo noe vi alle trenger. Og hva er PU-bolig, og hva er funkishus? Jeg var ute og gikk tur, og der så jeg et skilt hvor det stod at her bygger vi 16 PU-boliger for utviklingshemmede. Det sto til og med spesielle boliger for utviklingshemmede.

De var ikke vanlige, de var spesielle, og så tenkte jeg, er dette her noe det pleier å stå? Her bygger vi en blokk for blåøyde, eller her bygger vi en blokk bare for homofile, eller her bygger vi en blokk for overvektige menn i middelalderen med gråstenkt hår?

Nei, det står det aldri. Så gikk jeg videre på turen min og kommer til nok en byggeplass hvor det er samme utbygger hvor det står et skilt og hvor de bygger 8 funkisboliger i luksusklasse, og kontakt sånn og sånn hvis du er interessert og så ringer jeg entreprenøren, og så sier jeg da at ja, jeg ser dere bygger. Jeg sitter i rullestol, og jeg ser dere bygger funkishus her i bydelen min.

Ja, det stemmer at de gjorde det, men det var ikke sånne boliger som var for sånne som meg.

Og så sier jeg: Sånne som meg - hva mener du med det?

Nei, nei det. Du kan ikke ha rullestol å bruke det huset, for det er det fire etasjer, så sånne som deg kan nok ikke det, men vi bygger 16 spesielle PU-boliger i bydelen, så du kan ringe bydelen, så kan du spørre dem om du kan få lov til å flytte inn dit.

Det tenker jeg er en gruppetenkning som jeg kjenner at jeg blir helt tullerusk i hodet av, og jeg blir lei meg, og jeg blir sint av. Det vekker egentlig hele følelsesregisteret at det sitter så nedgravd i folks tankegang at har du en funksjonsnedsettelse, så har du et spesielt behov, og du må bo i en sånn bolig. Og så tenker jeg at PU-bolig, det handler om en tankegang, som kom den gangen vi avskaffet institusjonene i Norge, og det var i 1990-91, hvor det var denne reformen hvor institusjonene skulle legges ned.

Og så vokser fortsatt den tankegangen om at mennesker med like kjennetegn, de trives sammen, og da kan vi lage en institusjon til dem, fordi det er det det faktisk i virkeligheten er: en institusjon, et sted hvor man har felles stue, og så har man en liten leilighet, og så spiser man middagen sammen, og så har man felles personal.

Som vet best hva vi behøver som eventuelt bor et sånt sted, og det kan godt hende noen liker å bo sånn, men det er veldig mange som ikke velger det selv. Det tenker jeg på i dag.

Mone Celin Skrede:

Da, har du hørt ur-episoden av podkasten Selvsagt. Siden dette er aller første episode, er vi veldig spente på hva du synes.

Kristin Torske:

Har du spørsmål, kommentarer, innspill? Er det noe du synes vi bør snakke mer om, eller har du noe du vil si? Da kan vi nåes på e-post: [selvsagt@uloba.no](mailto:selvsagt@uloba.no). Takk for at du lytter!